QH บวกเกือบ4% แรงในรอบ 4 เดือน โบรกฯแนะซื้อราคาหุ้นยังต่ำกว่าค่าเฉลี่ย 5 ปี
QH บวกเกือบ4% แรงในรอบ 4 เดือน โบรกฯแนะซื้อราคาหุ้นยังต่ำกว่าค่าเฉลี่ย 5 ปี โดย ณ เวลา 11.24 น. อยู่ที่ระดับ 3.38 บาท บวก 0.12 บาท หรือ 3.68% ด้วยมูลค่าซื้อขาย 171.31 ล้านบาท
4 มิ.ย. 2561

ผู้สื่อข่าวรายงานว่า บริษัท ควอลิตี้เฮ้าส์ จำกัด (มหาชน) หรือ QH ณ เวลา 11.24 น. อยู่ที่ระดับ 3.38 บาท บวก 0.12 บาท หรือ 3.68% ด้วยมูลค่าซื้อขาย 171.31 ล้านบาท ราคาหุ้นปรับตัวแรงในรอบ 4 เดือน โดยนับตั้งแต่หุ้นเคยขึ้นไปทดสอบระดับ 3.40  บาท เมื่อวันที่ 19 ม.ค.61

บล.ทิสโก้ ระบุว่า PROPERTY: LH, QH, SPALI, SIRI และ AMATA ได้เข้าร่วมงาน Corporate Day ในสัปดาห์ที่ผ่านมา โดยเราคาดว่ายอดจองของโครงการประเภท low-rise จะเพิ่มขึ้นในช่วงไตรมาส 2/61 เป็นต้นไป โดย LH และ QH จะมีการเปิดตัวโครงการราคา 3 – 6 ล้านบาท และสำหรับ SIRI มีการเปิดตัวเพิ่มขึ้น และ SPALI มียอดขายโครงการในต่างจังหวัดเพิ่มขึ้น หลังการเปิดตัวอ่อนแอในไตรมาส1/61
แนะนำให้ “ซื้อ” LH และ QH โดยที่จะมีการเปิดตัวเพิ่มขึ้นในปี 61 และราคาหุ้นยังต่ำกว่าค่าเฉลี่ย 5 ปี โดยมีความเสี่ยงคือ การแข่งขันที่เพิ่มขึ้น, ยอดจองที่อ่อนแอ และโครงการในสต็อกที่เพิ่มขึ้น, การลดราคา, การขึ้นดอกเบี้ย และแผนการลงทุนที่ใช้กระแสเงินสดสูง ในขณะที่มีความเสี่ยงในเชิงบวกคือ อุปสงค์ low-rise ที่เพิ่มขึ้น, การก่อสร้างระบบขนส่งมวลชน, ความล่าช้าในการขึ้นดอกเบี้ย และอุปทานจากบริษัทนอกตลาดที่ลดลง
บล.บัวหลวง  ระบุว่า ยืนยัน bullish call ในกลุ่มอสังหาฯ ซึ่งจะเห็นการฟืนตัวแรงของกำไร และ pre-sale ในช่วงไตรมาส2-ไตรมาส 3/61 นี้ ขณะที่ valuation เทรดต่ำกว่าค่าเฉลี่ยในอดีตถึง 21% นอกจากนี้คาดว่าการเลือกตั้งจะเป็นปัจจัยหนุนกลุ่มอสังหาฯ ด้วย ซึ่ง ข้อมูลในอดีตจากการเลือกตั้ง 4 ครั้ง (ปี 2005 2006 2007 และ 2011) ชี้ว่าหุ้นในกลุ่มฯ ขึ้นในช่วง 6 เดือนก่อนเลือกตั้งทั้ง 4 ครั้ง โดยขึ้นสูงสุดถึง 58% ก่อนการเลือกตั้ง เม.ย. ปี 2006 แนะเลือกหุ้นตัวใหญ่อย่าง LH และ SPALI ซึ่งเป็นตัวแทนของกลุ่ม และตัวรองเลือก GOLD QH LPN SC